અહી કાળો, ગોરો, જાડો, પાતળો, ઉંચો, ઠીંગણો, સાજો, માંદો, સુંદર કે કદરુપો શરિરમાં હું પણું કરવાથી ઉત્પન્ન થતા આરોપ છે. કોઈ વ્યક્તિ સાજો નરવો હોય તો તે પોતાને તંદુરસ્ત માને અને કોઈક માંદો પડી ગયો હોય તો પોતાને નબળો કે રોગી માને. વળી જેવું માને તેવો વ્યવહાર થાય. પરિણામે સાજો હોય તે સાજો રહે અને માંદો છું તેવું ચિંતન કરનાર વધું માંદો પડી જાય. સાજો / માંદો અને શરિર સાથેના તાદાત્મ્યથી ઉત્પન્ન થતી દરેક પ્રકારની લાગણી ભોગ સાથે સીધી સંકળાયેલી હોય છે. જ્યાં ભોગની અપેક્ષા છે ત્યાં શરિર સાથેના તાદાત્મ્યથી સર્જાતા આરોપોને આધારે પોતાને સમૃદ્ધ કે ગરીબડો માનવાનું ચાલુ રહેશે.